Peningar eru gjarnan áberandi í draumum fólks samkvæmt draumagagnagrunni . Það er vonlaust að reyna að spá fyrir um hvað mun birtast í draumum fólks hverju sinni enda getur hvað sem er gerst og hver sem er birst . Þó eru ákveðnir þættir líklegri til að birtast í draumum fólks heldur en aðrir , svo sem kynlíf og peningar . Það sem kann að koma sumum á óvart er að samkvæmt draumagagnagrunni sem fjallað er um í myndbandi sem birtist á vef BBC kemur í ljós að peningar eru algengari í draumum heldur en kynlíf , þó að bæði sé algengt . Þá kemur einnig fram að samkvæmt greiningu á draumum úr gagnagrunninum er algengasti maturinn sem birtist í draumum fólks súkkulaði . Algengast liturinn er hvítur , algengasta farartækið er bíll , algengasta dýrið er hundur og algengasta persónan til að birtast í draumum fólks er móðir viðkomandi . Þegar kemur að yfirnáttúrulegum fyrirbærum eru skrímsli algengust og þar á eftir koma draugar og uppvakningar .